Virallinen lehti nro C 102 , 03/04/1998 s. 0019



KIRJALLINEN KYSYMYS E-2249/97 komissiolle esittäjä(t): Luigi Caligaris (ELDR) (2. heinäkuuta 1997) Aihe: Öljy-yhtiöiden ja polttoaineiden jakelulaitoksista vastaavien henkilöiden välisten yksinostosopimuksia Italiassa koskevien suorien neuvottelujen järjestelmä Öljy-yhtiöt ovat laatineet yksipuolisesti laadittuja ja sisällöltään miltei yhteneviä taloudellisia sopimuksia (suorat neuvottelut), jotka on tarkoitettu käytettäviksi yksittäisten polttoaineiden jakelulaitoksista vastaavien henkilöiden kanssa käytävissä vuosittaisissa neuvotteluissa, joiden tarkoituksena on polttoaineiden ja ¨non oil¨-tuotteiden yksinostosopimusten tekeminen. Tämän järjestelmän lainmukaisuudesta on jo pyydetty lausunto kilpailua ja markkinoita koskevista kysymyksistä vastaavalta sekä yhteisön että kansallisen tason viranomaiselta, yhteisön asetuksen N:o 1984/83 ((EYVL L 173, 30.6.1983, s. 1. )), 22.6.1983, ja kansallisen lain 287/90, 10.10.1990, perusteella. 1. Voiko komissio ilmoittaa, onko öljy-yhtiöiden toiminta ja ovatko öljy-yhtiöiden ja jakelulaitoksista vastaavien henkilöiden välisten suorien sopimusten yksittäiset lausekkeet kilpailuoikeuden mukaisia? 2. Voiko komissio ilmoittaa, ovatko ns. ¨non-oil¨-tuotteita koskevat lausekkeet yhteisön oikeuden mukaisia? Komission jäsenen Karel Van Miertin komission puolesta antama vastaus (4. syyskuuta 1997) Komissio on saanut valituksen, joka koskee öljy-yhtiöiden ja polttoaineiden jakelulaitoksien välisiä sopimuksia Italiassa. Komissiolla on tapana tehdä alustava tutkimus valituksesta ennen kuin se päättää tulevista jatkotoimenpiteistä. Tässä tutkimuksessa komissio ottaa huomioon yhteisön edun sille esitetyissä tapauksissa, sekä valituksen tekijöiden kannalta mahdolliset vaihtoehtoiset parannuskeinot. Tässä tapauksessa komissio tutki valituksen huolellisesti ja kutsui valituksen tekijät esittelemään asiansa Brysselissä pidettyyn kokoukseen. Tämän tutkimuksen perusteella komissio huomauttaa, että kyseessä olevat sopimukset aiheuttavat seurauksia pääasiassa Italiassa ja että niiden yhdenmukaisuus yhteisön lakien kanssa täytyy tutkia asianmukaisen asetuksen valossa ((Komission 22. kesäkuuta antama asetus (EY) nro 1984/83, joka koskee yksinoikeusostosopimuksen 85 artiklan 3. kappaleen soveltamista - VL nro 173 30.6.1983 oikaistu VL:n nrossa L 79 23.3.1984. )). Komissio kirjoitti valituksen tekijöille 23. joulukuuta 1996 pyytäen niitä tekemään huomautuksensa komission alustavasta kannasta, josta seuraava yhteenveto: Komissio muistutti valituksen tekijöille, että kansallisella tuomioistuimella on toimivalta tutkia Euroopan yhteisön perustamissopimuksen 85 artiklan 1 kohdassa sekä ryhmäpoikkeusasetuksessa (ETY) N:o 1984/83 tarkoitettuja sopimuksia. Tarvittaessa kansallinen tuomioistuin voi mitätöidä sopimukset Euroopan yhteisön perustamissopimuksen 85(2) artiklan nojalla. Komissio on ilmoittanut kantajille pitävänsä valituksen yhteisöllistä etua riittämättömänä asiaan puuttumisen kannalta. Komissio huomioi, että ainoastaan kansallisella tuomioistuimella on oikeus myöntää kantajille mahdollisia vahingonkorvauksia kyseisistä sopimuksista aiheutuneista tappioista. Lopuksi komissio huomioi, että kyseiset sopimukset käsittävä ryhmäpoikkeusasetus voidaan ottaa huomioon valituksen tutkimatta jättämiseksi, sillä poikkeusasetuksen tarkoituksena on juuri rajoittaa kyseisen sektorin sopimusten ilmoittamista ja yksittäistä tutkimista. Lisäksi poikkeusasetuksen ansiosta kansallisen tuomioistuimen on helpompi soveltaa kilpailulakia. Politiikkansa mukaisesti komissio ei ole ryhtynyt kyseisten sopimusten perusteelliseen tutkintaan voidakseen olla vaikuttamatta kansallisten tuomioistuinten mahdolliseen kantaan, jos asia tulee niiden käsiteltäväksi.